****

**REPUBLIKA E KOSOVËS**

**REPUBLIKA KOSOVA/REPUBLIC OF KOSOVO**

**KOMUNA E GJILANIT/ OPṤTINA GNILANE/ MUNICIPALITY OF GJILAN/ GILAN BELEDIYESI**

**ZYRA PËR PRESHEVË, BUJANOC DHE MEDVEGJË**

***R A P O R T I I PU N Ë S PËR G J A S H T Ë M U J O R***

***( Janar-Qershor 2016 )***

**Gjilan, 2016**

**Gentiana Shabani**

**Zyrtare e ZPBM-s**

**HYRJA**

***Zyra për Preshevë, Bujanoc dhe Medvegjë*** në kuadër të Zyrës së Kryetarit të Komunës së Gjilanit, në bazë të kompetencave të saj po mundohet intenzivisht të jap kontributin më të madh për të u dal në ndihmë të gjithë qytetarëve të cilët janë dëbuar nga Lugina e Preshevës pas luftës së vitit 1999 për në Kosovë, qytetarë këta të cilët edhe pse mbi 16 vite qëndrimi në Republikën e Kosovës akoma nuk gëzojnë asnjë atribut të qytetarit në këtë shtet.

*Problemet që më së shumti Zyrja ka marr për bazë kanë të bëjnë: pajisja me dokumentacion të Republikës së Kosovës, refuzimi i shtetësisë nga Ministria e Punëve të Brendshmë të Republikës së Kosovës e pastaj gjitha problemet e tjera që dalin nga këto probleme bazë siç janë: shkollimi, punësimi, penzionimi etj.*

***Zyra për Preshevë, Bujanoc dhe Medvegjë*** *do të mundohet të ë alternativën më të mirë për zgjidhjen e këtyre problemeve në kohën sa më të shpejt të mundshme*.

Brenda kompetencave, Zyra brenda këtij tre mujori ( janar, shkurt, mars), si dhe deri në fund të vitit 2016 ka kryer dhe do të mundohet të kryej këto veprimtari të cilat lidhen ekskluzivisht me të drejtat e qytetarëve të cilën janë dëbuar, shpërngulur nga Kosova Lindore (Bujanoc, Preshevë dhe Medvegjë) pas luftës së vitit 1999 e 2001 e të cilën jetojnë në Gjilan e më gjerë.

**MUAJI JANAR**

Gjatë këtij muaji zyrën e kanë vizituar personalitete të njohura me ndikim të cilët i kanë dhënë përkrahje të plotë Zyrës për Preshevë, Bujanoc dhe Medvegjë, në arritjen e qëllimeve të saj drejt zgjidhjes sa më të shpejtë të problemeve të qytetarëve të Kosovës Lindore.

Poashtu janë bërë Vizita të shumta në të gjitha institucionet dhe organet kompetente.

* *Rrjedha e takimeve dhe vizitave nga zyrtarja e Zyrës për Preshevë, Bujanoc dhe Medvegjë:*
* ***Më datën 21 janar -* E ftuar nga Kryetari i Komunës së Preshevës, z. Ragmi Mustafa.**

Konkludimi nga ky takim:

Me kryetarin Mustafa u dakorduam që të krijojmë ura ndërlidhëse mes Zyrës dhe Komunës së Preshevës që në problemet e qyetarëvë të Kosovës Lindore dhe atyre që jetojnë në Kosovë, e me theks të veçantë në Gjilan të jemi më unik se kurdoherë. - **Homazhe përpara lapidarit të dëshmorëve në luftën e UÇPMB-së**, së bashku me kryetarin e Komunës së Preshevës dhe kryetarin e Këshillit Kombëtar Shqiptar - Jonuz Musliu, në tre vjetorin e heqjes së lapidarit në mënyrë arbitrare nga forcat e xhandarmërisë serbe.

**Më datën 21 janar 2016 - Takim në Ministrinë e Punëve të Brendshme në Prishtinë - Departamenti për Shtetësi, Azil dhe Migracion, me drejtorin e këtij departameti z. Valon Krasniqi.**

Nga ky takim mund të nxjerr këto **konkluzione**:

1. Bashkëpunim i ngushtë Zyrja e Preshevës, Bujanocit dhe Medvegjës me Departamentin për Shtetësi, Azil dhe Migracion;
2. Sjellja korrekte me qytetarët potencial me rastin e aplikimit në DSHAM;
3. Koordinim i punëve administrative ZPBM dhe DSHAM.

Të gjitha këto për ndihmë të qytetarëve, me qëllim të lehtësimit të punëve dhe udhezimit sa më të drejtë të tyre drejt organeve kompetente.

**STATISTIKAT E QYTETARËVE TË CILËT JANË REGJISTRUR NË ZPBM**

**J A N A R**

Gjatë muajit janar si qytetarë të cilët kanë pas nevoj për udhëzim dhe adresim në destinacionin kompetent e të cilët janë udhëzuar nga ZPBM, Zyra ka regjistruar **12 qytetarë**.

**Dy (2) qytetarë** janë udhëzuar në ndjekje të procedurës për fitim të shtetësisë së Republikën e Kosovës, pasiqë të dy kanë plotësuar kushtet ligjore për fitim të shtetësisë. (Besnik Ibrahimi dhe Gani Latifi).  **Dhjetë (10) qytetarët** e tjerë të regjistruar në zyre janë udhëzuar për plotësim të dokumentacionit me qëllim të marrjes së lejës së përkohshme në Kosovë ( për arsye të bashkimit familjar me shtetas-e të Republikës së Kosovës, punësim, arsimim etj).

**Muaji S H K U R T**

**Aktivitetet e Zyrës për muajin Shkurt**

* **Më datën 5 shkurt 2016 (e premte) - Vizitë bizneseve të Luginës të cilat veprojnë në Republikën e Kosovës-Komunën e Gjilanit.**  Vizita u bë në ndërmarrjen “**RIFA” SH.P.K** në Gjilan me pronar Muhamedali Dervishi nga Priboci, Komuna e Bujanocit.

Nga vizita u pa që në këtë ndërmarrje më tepër se 80 % e punëtorëve janë nga Lugina e Preshevës, kryesisht Malësisë së Bujanocit. Zyra u ofroi mbështetje ndërmarrjes në fjalë pasiqë shtimi i numrit të punëtorëve të rregullt në këtë ndërmarrje ulë edhe koston e problemeve të qytetarëve me prejardhje nga Kosova Lindore.

**Më 9 shkurt 2016 kam zhvilluar vizitë zyrtare në Bujanoc ku jam takuar me kryetarin e PVD-s njëherit deputetin në Parlamentin e Serbisë z.Shaip Kamberi.**

**Më datën 29 shkurt 2016 – Vizitë në Komunën e Medvegjës -** Në këtë takim zyrtarja Shabani është pritur nga Leme Xhema – ndihmëse e kryetarit të Komunës së Medvegjës dhe Florim Sahiti zëvendës kryesues i Kuvendit Komunal në Medvegjë, njëherit kryetar i Partisë për Veprim Demokratik në Medvegjë. Në këtë takim janë diskutuar: jeta ekonomike, politike, sociale, kulturore dhe arsimore në Komunën e Medvegjës**,** të drejtat e shqiptarëve në këtë Komunë dhe numrin e përgjithshëm të shqiptarëve të cilët punojnë në institucionet komunale në Medvegjë.

**STATISTIKAT E QYTETARËVE TË CILËT JANË REGJISTRUR NË ZPBM**

**MUAJI SHKURT**

Gjatë muajit shkurt në Zyrën për Preshevë, Bujanoc dhe Medvegjë për regjistrim dhe udhëzim kanë ardhur **40 persona.**

Nga këta **40 persona, 32** nga ta janë udhëzuar për rregullim të dokumenteve **për marrjen e leje qëndrimit të përkohshëm të Republikës së Kosovës,** ndërsa **4** nga ta janë udhëzuar për rregullim të dokumenteve **për Shtetësi të Republikës së Kosovës dhe 4** persona të tjerë janë udhëzuar që pas rregullimit të dokumenteve të prindërve të tyre ata të **aplikojnë për kategorinë përkatëse.**

**Numri i qytetarëve të ardhur në ZPBM për muajin shkurt e paraqitur në formë tabelare:**

**MUAJI PRILL**

**Më datën 18 maj 2016 kam vizituar Zyrën e Avokatit të Popullit të Republikës së Kosovës, ku jam pritur nga avokati i popullit (ombudspersoni) z. Hilmi Jashari.**

Në detaje e kam informuar për problemet lidhur me mos pajisje të dokumetacionit të qytetarëve të dëbuar nga Lugina e Preshevës në konfliktin e armatosur 1999/2001.

**Më datën 26 maj 2016 - Zyrës së Avokatit të Popullit të Republikës së Kosovës** ia kam dorëzuar raportin me problemet e këtyre qytetarëve, për të nisur procedurën ex-officio të shqyrtimit të këtyre rasteve, me qëllim të ëtes së një zgjidhje të përhershme ligjore.

Vlen të theksohet **se kjo procedurë nga Zyra e Avokatit të Popullit të Republikës së Kosovës ka filluar dhe është në procedim e sipër.**

**MUAJI QERSHOR 2016**

**Më datën 7 qershor 2016 – Zyrën për Preshevë, Bujanoc dhe Medvegjë e ka vizituar zv.kryetari i Komunës së Preshevës, z. Xhelal Memeti.**

Në këtë takim është biseduar për të arriturat e Zyrës për PBM dhe planet për bashkëpunim në mes dy komunave për të ardhmen, me të cilin jemi dakorduar të filloj bashkëpunimi më i koordinuar se sa në të kaluarën mes Komunës së Preshevës dhe Komunës së Gjilanit.

**Më datën 21 qershor 2016 – Takim me Drejtorin e Arsimit në Gjilan, z. Nazmi Musa.**

Tema e takimit: nxënësit nga Kosova Lindore, konkretisht fshatrat Muhoc, Breznicë, të cilët kanë mbetur pa u regjistruar në shkollat e mesme të Komunës së Gjilanit.

Finalizimi i takimit: Mirëkuptimi nga kjo Drejtori dhe aplikimi për regjistrim nga këta nxënës në afatin e gushtit dhe mundësia për regjistrim në shkolla e Mesme të Komunës së Gjilanit, që mos të mbeten ata nxënës pa shkollim.

**Më datën 30 qershor 2016- Takim në Rektoratin e Universitetit Publik të Gjilanit “Kadri Zeka”, me rektorin z. Bajram Kosumi.** Zyrtarja e ZPBM është ftuar për takim me rektorin, ku si temë e takimit ka qenë kuota për studentë nga Lugina e Preshevës.

Në këtë takim kemi hasur në mirëkuptim nga rektorati për kërkesat tona, për numrin e studentëve me kuotë nga Kosova Lindore dhe u dakorduam që edhe këtë vit UPGJ “KADRI ZEKA” t’a ketë kuotën për studentë nga Lugina e Preshevës.

**Më datën 30 qershor 2016 është mbajtur evenimenti “Gjilani kujton ditët e të dëbuarve nga Kosova Lindore”, i organizuar nga Zyra për Preshevë, Bujanoc dhe Medvegjë nën patronatin e Zyrës së Kryetarit të Komunës së Gjilanit.**

Qëllimi i projektit ka qenë: rikujtimi i ngjarjeve të qershorit 1999 kur qytetarët e Preshevës, Bujanocit dhe Medvegjës janë detyruar të lëshojnë trojet e tyre shekullore nga dhuna e pushtetit serb. Në këtë manifestim kanë marr pjesë personalitete me ndikim në Republikën e Kosovës dhe në Kosovë Lindore, organizata të shumta joqeveritare, KFORI Turk etj., si dhe qytetarë të shumtë të Komunës së Gjilanit.

**Janë ekspozuar 62 foto** të cilat kanë dëshmuar dëmet, shkatërrimet e shtëpive, shpërnguljet masive të shqiptarëve nga Kosova Lindore. Në fund të këtij evenimenti janë shpërndarë mirënjohje për kontribuesit shumë vjeçar në fushën e arsimit nga Kosova Lindore.

Duke pasur parasysh ruajtjen e parave të taksapaguesëve të Komunës së Gjilanit projekti është finalizuar në tërësi me kosto **totale prej 74.40 € (shtatëdhjetë e katër euro e katërdhjetë cent).**

* + **Nga e gjithë kjo del ky konkluzion i punës gjashtë (6) mujore të Zyrës për Preshevë, Bujanoc dhe Medvegjë :**

1. Nga të gjithë personat të cilët janë udhëzuar nga Zyrja për Preshevë, Bujanoc dhe Medvegjë pas aplikimit në Ministrinë e Punëve të Brendshme të Republikës së Kosovës në Departamentin përkatës (Shtetësi, Azil dhe Migracion), pas respektimit të afatit ligjor kanë arritur të pajisen me lejeqëndrim të përkohshëm një numër i konsiderueshëm i këtyre personave.
2. Numri total i personave të cilët janë udhëzuar dhe regjistruar nga Zyrja për Preshevë, Bujanoc dhe Medvegjë është 170 persona.

Këta persona janë në rregullim e sipër të dokumenteve të tyre dhe pas pajisjes së tyre me dokumente të vlefshme të Republikës së Kosovës, do të regjistrohen nga zyra dhe do të raportohet në raportin e ardhshëm.

- Vlen të theksohet se nga Zyra për Preshevë, Bujanoc dhe Medvegjë janë **regjistruar dhe udhëzuar gjashtë (6) persona nga Republika e Maqedonisë** me vendqëndrim në Republikën e Kosovës - në Komunën e Gjilanit më shumë se 15 vite.

- Është regjistruar **një (1) person i nacionalitetit serb** me vendqëndrim në Republikën e Kosovës, Komunën e Gjilanit, e interesuar për marrjen e dokumenteve të Republikës së Kosovës.

1. Zyra për Preshevë, Bujanoc dhe Medvegjë gjatë këtij gjashtë (6) mujori ka zhvilluar 20 takime.
2. Ka pritur më shumë se 1000 (njëmijë) qytetarë të interesuar për rregullim të dokumenteve dhe personalitete të njohura për urim dhe njoftim të punës së zyrës.

Me respekt,

Zyrtarja e ZPBM-s

**Gentiana Shabani**